**Josep "Pep" Guardiola i Sala** (katalaani hääldus: [ʒuˈzɛb ɡwəɾðiˈɔɫə]; sündinud 18. jaanuaril 1971 Santpedoris Bagesis Kataloonias) on Hispaania jalgpallitreener, kes juhendab Inglismaa kõrgliiga klubi Manchester City, ja endine mängija.

Mängijana oli ta kaitsev poolkaitsja ja enamiku oma karjäärist mängis ta Hispaania kõrgliiga klubi Barcelona ridades. Samuti on ta mänginud ka Itaalia klubides Brescia Calcio ning AS Roma, Katari klubis Al-Ahli ja Mehhiko klubis Dorados de Sinaloa.

Ta kuulus ka Hispaania koondisse ning mängis sõprusmänge Kataloonia koondises.

Pep Guardiola võitis mängijana 16 karikat ning on peatreenerina võitnud üle 20 karika, sh kaks UEFA Meistrite Liiga võitu.

Klubikarjäär
------------

Guardiola mängijana
### Barcelona

Guardiola sündis Santpedoris Barcelonas Kataloonias, ta liitus La Masia akadeemiaga 13-aastaselt ja mängis Barcelona noortesüsteemis kuus aastat. Ta tegi oma klubidebüüdi 1990. aastal Cádiz CF vastu.

Johan Cruijffi juhendamise all sai Guardiolast regulaarne põhimängija hooajal 1991–92. 20-aastaselt mängis ta tähtsal rolli selles meeskonnas, mis võitis La Liga ja Euroopa karika.

Cruijffi "Unistuste tiim" (inglise keeles "Dream Team") võitis veel 1992–93 ja 1993–94 hooaja La Liga tiitlid. 1994. aastal jõudis Guardiola Barcelonaga uuesti UEFA Meistrite Liiga finaali, kuid katalaanid pidid tunnistama AC Milani 4:0 paremust. Barcelona lõpetas 1994–95 hooajal La Ligas neljandana ja 1995–96 hooajal kolmandana. Cruijff lahkus Barcelonast 1996. aastal, aga Guardiola säilitas oma positsiooni klubi poolkaitsjana.

1996–97 hooajal võitis Barca kolm karikat (Copa del Rey, Hispaania superkarika ja Euroopa karikavõitjate karika) Bobby Robsoni juhendamisel. Suurem osa "Unistuste tiimist" oli Barcelonast tollal juba lahkunud. 1997. aastal nimetati Pep Barcelona kapteniks peatreener Louis van Gaali all. Säärelihase vigastuse tõttu ei saanud ta peaaegu terve 1997–98 hooaeg mängida. Barcelona võitis siiski liiga ja Copa del Rey. Hooaja lõpus loobus klubi pakkumistest Guardiola eest AS Romalt ja Parmalt. Guardiola pikendas oma lepingut katalaani klubiga.

Guardiola naasis vigastuselt järgmine hooaeg. Barcelona võitis taas La Liga. 1998. aastal pidi Pep minema operatsioonile ja jätma vahele 1998. aasta maailmameistrivõistlused. 1999–2000 hooajal oli ta taas vigastatud. 2000–01 hooajal ei võitnud Barca ühtegi karikat ja lõpetas liigas neljandana.

11. aprillil 2001 teatas Guardiola, et ta soovib Barcelonast lahkuda. 24. juunil 2001 mängis ta Celta de Vigo vastu oma viimase mängu Barcelona meeskonnas.

### Serie A

Pep Guardiola (2010)2001. aastal liitus Guardiola Serie A klubiga Brescia.

Pärast Bresciat siirdus ta mängima Romasse. Itaalias ei suutnud ta ühtegi karikat võita. Ta mängis Brescia ja AS Roma meeskondades kokku 71 mängu.

### Al-Ahli

Alates 2003. aastast mängis Guardiola Kataris Doha jalgpalliklubis Al-Ahli.

2005–06 hooajal loobus ta pakkumistest Euroopa klubidelt Manchester City, Manchester United ja Chelsea, kuna uskus, et ta mängijakarjääri lõpp on lähedal.

### Dorados de Sinaloa

Guardiola liitus 2006. aastal Mehhiko klubiga Dorados de Sinaloa. Ta mängis klubis kuus kuud, enne kui lõpetas oma mängijakarjääri.

Koondisekarjäär
---------------

Pep Guardiola Bayerni peatreenerina
### Hispaania jalgpallikoondis

Guardiola tegi oma debüüdi Hispaania jalgpallikoondises 14. oktoobril 1992 0:0 viigimängus Põhja-Iirimaa vastu.

1992. aasta Barcelona suveolümpiamängudel võitis ta Hispaania koondisega kuldmedali.

14. novembril 2001 mängis ta Mehhiko vastu oma viimase mängu koondise tasandil.

Ta mängis koondises 1994. aasta maailmameistrivõistlustel ja 2000. aasta Euroopa meistrivõistlustel. Ta pidi vigastuse tõttu loobuma 1998. aasta maailmameistrivõistlustest.

### Kataloonia jalgpallikoondis

Aastatel 1995–2005 mängis Guardiola Kataloonia koondises seitse sõpruskohtumist.

Treenerikarjäär
---------------

### Barcelona

Pärast mängijakarjääri lõppu sai temast Barcelona B võistkonna peatreener ning 2008. aastal Frank Rijkaardi järel juba põhimeeskonna peatreener.

Barcelona võitis tema esimesel hooajal klubi peatreenerina nii Hispaania liiga, Hispaania karika kui ka Meistrite Liiga. Sellega sai temast läbi aegade noorim Meistrite Liiga võitnud peatreener.

2009–10 hooajal võitis Barcelona tema juhendamise all taas La Liga.

2010–11 võideti uuesti La Liga ja Copa del Rey.

Barcelona võitis Guardiolaga ka 2012. aasta Hispaania karika. 2012. aasta aprillis teatas Guardiola Kataloonia klubi peatreeneri ameti mahapanekust. Selleks ajaks oli Barcelona tema käe all võitnud 14 karikat. Tema järglaseks treeneriametis sai Tito Vilanova.

### Müncheni Bayern

2013. aastal, pärast ühte aastat juhendamisest eemal, palgati Guardiola Müncheni Bayerni peatreeneriks. Ta võttis juhendamise üle Jupp Heynckesilt.

2013–14 hooajal võitis Bayern Euroopa superkarika, jalgpalliklubide maailmameistrivõistlused, Bundesliga ja Saksamaa karika. Meistrite Liiga poolfinaalis pidi Müncheni klubi tunnistama Madridi Reali paremust.

2014–15 hooajal võideti taas Bundesliga. Meistrite Liigas langeti taas poolfinaalis, kui kaotati Barcelonale kahe mängu kokkuvõttes 5:3.

2015–16 juhendas Guardiola Bayerni Bundesliga ja Saksamaa karika võiduni.

2016. aastal võttis Carlo Ancelotti talt klubi juhendamise üle.

### Manchester City

Alates 2016. aastast juhendab Guardiola Inglismaa kõrgliiga klubi Manchester City.

Esimesel hooajal juhendas ta klubi Premier League's kolmandaks, Meistrite Liigas langeti kaheksandikfinaalis AS Monaco vastu.

Saavutused ja tunnustus
-----------------------

### Mängijana

Barcelona B
* Segunda División B: 1990–91

Barcelona
* La Liga: 1990–91, 1991–92, 1992–93, 1993–94, 1997–98, 1998–99
* Copa del Rey: 1996–97, 1997–98
* Hispaania superkarikas: 1991, 1992, 1994, 1996
* Euroopa karikas: 1991–92
* UEFA karikavõitjate karikas: 1996–97
* Euroopa Superkarikas: 1992, 1997

Hispaania jalgpallikoondis
* Olümpiakuld: 1992

### Treenerina

Barcelona B
* Tercera División: 2007–08

Barcelona
* La Liga: 2008–09, 2009–10, 2010–11
* Copa del Rey: 2008–09, 2011–12
* Hispaania superkarikas: 2009, 2010, 2011
* UEFA Meistrite Liiga: 2008–09, 2010–11
* Euroopa superkarikas: 2009, 2011
* Jalgpalliklubide maailmameistrivõistlused: 2009, 2011

Müncheni Bayern
* Bundesliga: 2013–14, 2014–15, 2015–16
* DFB-Pokal: 2013–14, 2015–16
* Euroopa superkarikas: 2013
* Jalgpalliklubide maailmameistrivõistlused: 2013

Manchester City
* Premier League: 2017–18, 2018–19
* FA Cup: 2018–19
* EFL Cup: 2017–18, 2018–19
* FA Community Shield: 2018

Johan Cruijff nimetas Guardiola oma autobiograafias aegade parimasse algrivistusse.

Viited
------

1. ↑  "Pep Guardiola Net Worth-Height-Weight-Age". *Listnetworth*. Originaali arhiivikoopia seisuga 19. oktoober 2016. Vaadatud 16. oktoober 2016.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Pep Guardiola** |

* Pep Guardiola klubikarjäär – BDFUTBOL
* Pep Guardiola treenerikarjäär – BDFUTBOL
* Guardiola mängud Hispaania koondises – BDFUTBOL

*Kaldkiri*

| * v
* r
Manchester City FC mängijad  –  Premier League |
| --- |
| 

* 2 Walker
* 3 Dias
* 4 Phillips
* 5 Stones
* 6 Aké
* 8 Gündoğan
* 9 Haaland
* 10 Grealish
* 14 Laporte
* 16 Rodri
* 17 De Bruyne
* 18 Ortega
* 19 Álvarez
* 20 Silva
* 21 Gómez
* 25 Akanji
* 26 Mahrez
* 31 Ederson
* 32 Perrone
* 33 Carson
* 47 Foden
* 80 Palmer
* 82 Lewis
* Treener: Guardiola

 |